На основу члана 6. Одлуке о подстицају развоја талентованих ученика и студената ("Службени лист Града Ниша'', бр. 49/05, 49/06 и 83/12-друга одлука) и члана 37. Статута Града Ниша (''Службени лист Града Ниша'', број 88/2008, 143/2016 и 18/2019),

Скупштина Града Ниша, на седници од \_\_\_\_\_\_\_\_\_\_\_ године, донела је

**Р Е Ш Е Њ Е**

I **Даје се сагласност** на Решење о измени решења о образовању Комисије за подстицај развоја талентованих ученика и студената број 1361/2019-01, које је донео Градоначелник Града Ниша дана 30.4.2019. године.

II У осталом делу, Решење о образовању Комисије за подстицај развоја талентованих ученика и студената остаје непромењено.

III Решење објавити у „Службеном листу Града Ниша“.

Број: \_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_\_. године

**СКУПШТИНА ГРАДА НИША**

**ПРЕДСЕДНИК**

**Мр Раде Рајковић**

**О б р а з л о ж е њ е**

Правни основ за доношење овог Решења је садржан у члану 6. Одлуке о подстицају развоја талентованих ученика и студената, којим је прописано:

„Комисија има 9 чланова из реда истакнутих познаваоца области образовања, културе и спорта, научних стваралаца и представника локалне самоуправе.

Комисију именује Градоначелник Града Ниша, уз сагласност Скупштине града на период од четири године.

Чланови Комисије раде волонтерски.

Рад Комисије је јаван.“

У складу са својим овлашћењима, Градоначелник Града Ниша је донео Решење о образовању Комисије за подстицај развоја талентованих ученика и студената број 297/2017-01 од 9.2.2017. године.

Због смрти председника Комисије Небојше Лекића, Градоначелник Града Ниша је донео Решење о измени Решења о образовању Комисије за подстицај развоја талентованих ученика и студената број 1361/2019-01 од 30.4.2019. године, којим је за председника Комисије одређен Марјан Мишић, директор Гимназије „Светозар Марковић“, која посебну пажњу посвећује раду са талентованим ученицима, који постижу врхунске резултате на републичким и међународним такмичењима.

На основу изложеног, предлаже се доношење решења као у диспозитиву.

Овлашћено лице-по овлашћењу

начелника Градске управе Града Ниша

Бојана Станковић